### Beslutning

Sagens behandling blev udsat i byrådets møde den 28. april 2021.

**Budgetforslag fra SF**

Efter et år med corona-nedlukning har vi allesammen mærket savnet til kulturoplevelser. Nedlukningen af [adresse] har været hård ved vores kulturinstitutioner og foreningslivet. Kulturinstitutionerne har mistet besøgende og dermed indtægter. Foreningslivet har ikke kunnet afholde aktiviteter og har mistet medlemmer. Det var været hårdt, trods hjælpepakker nationalt og lokalt. I [adresse] gør vi allerede rigtig meget for at rette op på dette, men vi er ikke i mål. Det er vigtigt med et levende kulturliv og foreningsliv i vores by. Kulturen er en vigtig del af vore DNA og er med til at skabe begejstring, viden og gode oplevelser. Det har vi brug for efter et år med Corona og nedlukning.

Udover at mangle kulturtilbud, så bevæger vi os også mindre, og det gælder også børn og unge. En ny mindre undersøgelse viser at unge i ottende klasse bevæger sig markant mindre nu end før corona. Flere har taget en del på og deres blodtryk er steget. En undersøgelse fra SDU viser ligeledes, at 9 ud af 10 børn i alderen fra 6-16 år ikke har bevæget sig de 60 minutter om dagen, som officielle anbefalinger lyder på. Tværtimod er gennemsnittet nede på 32,6 minutter om dagen.

Det er helt forståeligt, hvis man bevæger sig mindre. Man skal ikke cykle i skole, men blot skal stå ud af sengen og hen til spisebordet. Man skal ikke til fodbold tre gange om ugen, men prøver måske at tvinge sig selv til at løbe en tur alene. Man skal ikke til svømning, karate eller spejder, for det har altsammen været aflyst på grund af corona. Tallene viser også at færre er medlemmer af idrætsforeninger end for et år siden, men hvorfor skulle man også være medlem af en forening, når man ikke kan få lov at mødes?

Der er allerede lavet gode tiltag for at sætte gang i kultur- og foreningslivet igen. Men i SF mener vi, at vi mangler initiativer som skal få det enkelte barn til igen at gå til fodbold eller til at tage på kunstmuseum. Vi vil med dette budgetforslag række en hånd ud til alle børn og unge, og give dem mulighed for at gå til en aktivitet, få et medlemskab af et museum eller dyrke sport. Vi foreslår at udvide fritidspasset og indføre et kulturpas til børn i [adresse].

Der er rigtigt mange børn og unge, som mistrives under coronakrisen, de savner fællesskab og oplevelser, både med deres venner og med deres familier. [adresse] vil være en tilskyndelse til, at familierne sammen kan komme ud og opleve [adresse]’ kultur. [adresse]’ børnefamilier vil med SF's forslag, få mulighed for at besøge forskellige kultursteder i [adresse] uden at de koster dem noget. Det vil øge kendskabet til stederne, sætte gang i billetsalget og give [adresse]’ familier en kulturoplevelse.

Derfor foreslår SF følgende to ting.

1) At det nuværende fritidspas ændres, så flere kan få gavn af det. Konkret foreslår vi, at vi ændrer beløbsgrænsen for hvem der kan benytte fritidspasset, så indkomstgrænsen ændres fra 210.402 kr. (90% økonomisk friplads) til 251.572 kr. (80% økonomisk friplads). Men vi vil gerne bede forvaltningen om at overveje andre modeller, der kan være mere virksomme for at understøtte at socialt udsatte børn og unge i stigende grad bliver en del af fritidslivet.

2) At der herudover indføres et kulturpas på op til 500 kr. pr. barn. Vi forestiller os, at [adresse] er til samme målgruppe (80% økonomisk friplads). Til forskel for fritidspasset kan kulturpasset anvendes bredt i familien. Passet kan for eksempel bruges til et årskort til hele familien til et museum, til en tur i teatret for hele familien, eller noget helt tredje. Umiddelbart forestiller vi os, at Magistratsafdelingen for Kultur og Borgerservice laver en positivliste med kulturinstitutioner i [adresse], hvor kulturpasset kan anvendes.

Stillet af SF’s byrådsgruppe

Julius Petersen, Ulla Thomsen, Werner Lind og Gurli Kjær (ordfører på forslaget)

### Sagens forløb

28-04-2021 [adresse]
Sagens behandling blev udsat i byrådets møde den 28. april 2021.
 12-05-2021 [adresse]
Beslutning ikke frigivet